આ વખતની ચૂંટણીની સૌથી રસપ્રદ લડાઇ ઘાટકોપર(પૂર્વ)માં જોવા મળી રહી છે. કોંગ્રેસના મહાપાલિકાના જૂથનેતા અને પૂર્વ નગરસેવક પ્રવીણ છેડાની સામે ભાજપે પરાગ શાહને ઊભા રાખ્યા છે. પરાગ શાહ બિલ્ડર છે. ઘોષણાપત્રમાં પરાગ શાહે પોતાની સંપત્તિ ૬૯૦ કરોડ બતાવી છે. કોંગ્રેસના ઉમેદવાર પ્રવીણ છેડાનું કહેવું છે કે આવો અબજોપતિ માણસ લોકોની પાણી, ગટરની સમસ્યાનું નિરાકરણ લાવવા માટે ઉપલબ્ધ થશે ખરો? પ્રજા આ માણસને મળી શકશે ખરી? તો બીજી તરફ પરાગ શાહનું કહેવું છે કે એ પોલિટિકલ સિસ્ટમને બદલવા માટે પોલિટિક્સમાં ઊતર્યા છે.